Elektrituruseaduse muutmise seaduse eelnõu seletuskirja juurde

Lisa 3

Rakendusakti kavandid

Kavand 1

KLIIMAMINISTER

MÄÄRUS

**Majandus- ja taristuministri 5. veebruari 2019. a**

**määruse nr 10 „Elektrituru toimimise võrgueeskiri“**

**muutmine**

Määrus kehtestatakse elektrituruseaduse § 214 lõike 7 alusel.

**Majandus- ja taristuministri 5. veebruari 2019. a määruses nr 10 „Elektrituru toimimise võrgueeskiri“ tehakse järgmised muudatused:**

**1)** määruse preambulit täiendatakse pärast sõna „elektrituruseaduse“ tekstiosaga „§ 214 lõike 7 ja“;

**2)** paragrahvi 2 lõiget 2 täiendatakse punktidega 5 ja 6 järgmises sõnastuses:

„5) iseseisev agregaator on agregaator, kelle agregeeritav mõõtepunkt ei asu tema enda bilansihalduri bilansipiirkonnas;

6) tarbimiskaja referentshind on elektrihinna piirmäär, mida kasutatakse käesoleva määruse §-s 339 nimetatud tarbimiskaja arveldamiseks.“;

**3)** määrust täiendatakse 43. peatükiga järgmises sõnastuses:

„**43. peatükk**

**Tarbimiskajas osalemise tingimustega seotud täpsemad õigused ja kohustused**

**§** **338.** **Süsteemihalduri tegevus**

(1) Agregaatori osalemise korral elektriturul osutab süsteemihaldur bilansiplaanidevahelist energia ülekandmise teenust ja arveldab seotud turuosaliste vahel ning maksab hüvitist lähtudes käesoleva määruse §-st 339. Bilansipiirkonnasisesel agregeerimisel toimub arveldamine turuosaliste vahel.

(2) Süsteemihaldur:

1) selgitab tarbimiskajaga seotud bilanssi ja tarneid;

2) arvutab tarbimiskaja referentshinna käesoleva lõike punktis 4 nimetatud referentshinna arvutamise metoodika järgi;

3) arveldab turuosalistega käesolevas määruses ja elektrituruseaduse § 214 lõikes 3 nimetatud tarbimiskajas osalemise tingimuste järgi;

4) koostab referentshinna arvutamise metoodika.

(3) Referentshinna arvutamise metoodika võtab arvesse agregeerimise kaudu elektrihinna vähenemisest tekkinud tulu tarbijatele.

**§ 339.** **Bilansiplaanide vahel energia ülekandmine ja arveldamine**

(1) Kui iseseisev agregaator müüb järgmise päeva elektriturule tarbimise vähendamist, osutab süsteemihaldur bilansiplaanidevahelist energia ülekande teenust müügiga seotud kauplemisperioodil ja ostab samal kauplemisperioodil elektrimüüja bilansihaldurilt tarne elektribörsi Eesti hinnapiirkonna järgmise päeva elektrihinnaga ning kannab selle iseseiva agregaatori bilansihalduri bilansiplaani.

(2) Kui referentshind on madalam või võrdne elektribörsi Eesti hinnapiirkonna järgmise päeva elektrihinnaga kauplemisperioodil, mil iseseisev agregaator elektriturule tarbimise vähendamist müüs, kannavad süsteemihalduri käesoleva paragrahvi lõike 1 kohaselt soetatud tarne kulu kõik bilansihaldurid lähtudes elektrienergia tarbimise suurusest nende bilansiplaanis.

(3) Kui referentshind on kõrgem elektribörsi Eesti hinnapiirkonna järgmise päeva elektrihinnast kauplemisperioodil, mil iseseisev agregaator elektriturule tarbimise vähendamist müüs, kannab süsteemihalduri käesoleva paragrahvi lõike 1 kohaselt soetatud tarne kulu iseseisev agregaator, kelle tarbimiskaja tõttu bilansihaldur tarne soetas.

(4) Agregaatori osalemisel päevasisesel elektriturul osutab süsteemihaldur:

1) tarbimise vähendamisel bilansiplaanidevahelist energia ülekande teenust müügiga seotud kauplemisperioodil ja ostab samal kauplemisperioodil elektrimüüja bilansihaldurilt tarne Eesti hinnapiirkonna järgmise päeva elektrihinnaga ning müüb selle agregaatori bilansihaldurile sama hinnaga;

2) tarbimise suurendamisel bilansiplaanidevahelist energia ülekande teenust müügiga seotud kauplemisperioodil ja ostab samal kauplemisperioodil agregaatori bilansihaldurilt tarne Eesti hinnapiirkonna järgmise päeva elektrihinnaga ning müüb selle elektrimüüja bilansihaldurile sama hinnaga.

(5) Agregaatori osalemisel bilansienergia turul:

1) ostab süsteemihaldur tarbimise vähendamisel elektrimüüja bilansihaldurilt tarne tarbimiskaja koguse mahus Eesti hinnapiirkonna järgmise päeva elektrihinnaga ja tasub agregaatorile kauplemisperioodil ostetud tarbimiskaja eest sama kauplemisperioodi bilansienergia hinna ja Eesti hinnapiirkonna järgmise päeva elektrihinna vahe;

2) müüb süsteemihaldur tarbimise suurendamisel elektrimüüja bilansihaldurile tarne tarbimiskaja koguse mahus Eesti hinnapiirkonna järgmise päeva elektrihinnaga ja tasub agregaatorile kauplemisperioodil ostetud tarbimiskaja eest sama kauplemisperioodi bilansienergia hinna ja Eesti hinnapiirkonna järgmise päeva elektrihinna vahe.

(6) Agregaatori elektrituruseaduse § 214 lõikes 6 nimetatud hankes osalemisel osutab süsteemihaldur bilansiplaanidevahelist energia ülekande teenustt tarbimise vähendamisega seotud kauplemisperioodil ja ostab samal kauplemisperioodil elektrimüüja bilansihaldurilt tarne Eesti hinnapiirkonna järgmise päeva elektrihinnaga ning kannab selle agregaatori bilansihalduri bilansiplaani.

(7) Käesoleva paragrahvi lõike 6 kohase tarne soetamise kulud kannab võrguettevõtja, kes tarbimiskaja hankis.“;

**4)** määruse 5. peatükki täiendatakse §-ga 338järgmises sõnastuses:

„**§ 338.**  **Määruse 43. peatüki rakendamine**

Käesoleva määruse 43. peatükki rakendatakse alates 2026. aasta 1. jaanuarist.“.

|  |  |
| --- | --- |
| (allkirjastatud digitaalselt)  Yoko Alender  Kliimaminister | (allkirjastatud digitaalselt)  Keit Kasemets  Kantsler |

Kavand 2

**VABARIIGI VALITSUS**

**MÄÄRUS**

**Vabariigi Valitsuse 14. veebruari 2019. a määruse nr 10 „Elektrisüsteemi toimimise võrgueeskiri“ muutmine**

Määrus kehtestatakse elektrituruseaduse § 42 lõike 3 ja § 426  lõike 4 alusel.

**§ 1.** Vabariigi Valitsuse 14. veebruari 2019. a määruses nr 10 „Elektrisüsteemi toimimise võrgueeskiri“ tehakse järgmised muudatused:

**1)** määruse 2. peatükki täiendatakse 5. jaoga järgmises sõnastuses:

„**5. jagu**

**Elektrisüsteemi saartalitlusvõime töö tagamine**

**§151. Elektrisüsteemi saartalitusvõime tagamine**

(1) Saartalitlusvõime tagamise teenust osutavatel elektritootjatel on õigus elektrituruseaduse § 425 lõike 4 alusel sätestatud nõudeid rikkumata toota ja müüa toodetud elektrienergiat vastavalt elektrituru reeglitele.

(2) Süsteemihalduril on vajadusel õigus esitada tellimusi elektritootmisseadmete kättesaadavuse teenust osutavatele tootjatele tagamaks valmisolek elektrienergiasüsteemi isoleeritud tööks ja vajalikus koguses elektrienergia tootmiseks kuni 10 kalendripäeva aastas.

(3) Süsteemihaldur täpsustab käesoleva paragrahvi lõikes 2 nimetatud valmisoleku tagamisega seotud tingimused elektrituruseaduse § 425 lõike 5 punktis 1 nimetatud teenuse tehnilises kirjelduses.

(4) Saartalitlusvõime tagamise teenuse lubatud kaalutud keskmise kapitali hinna määr on perioodil …. järgmine:

1) taastuvenergia tehnoloogiate puhul …%;

2) muude tehnoloogiate puhul …% .”.

**§ 2.** Käesolev määrus jõustub 2025. aasta …. .